**KÖZFELADAT-ELLÁTÁSI SZERZŐDÉS V. SZÁMÚ MÓDOSÍTÁSA[[1]](#footnote-1)**

amely létrejött egyrészről **Bátaszék Város Önkormányzata** (7140 Bátaszék, Szabadság u. 4., adószáma: 1573304-2-17, képviseli: Dr. Bozsolik Róbert polgármester), mint közfeladat-ellátást átadó (a továbbiakban: Önkormányzat)

másrészről a **BÁT-KOM 2004 Kft.** (7140 Bátaszék, Baross u. 1/a., adószáma: 13318871-2-17 képviseli: Pap Péter ügyvezető), mint közfeladatot ellátó szolgáltató (a továbbiakban: Szolgáltató) között az alulírott napon és helyen, az alábbi feltételek szerint:

**I. Előzmények**

Szerződő felek 2016. július 1-jén közfeladat-ellátási szerződést kötöttek, melyet a Bátaszék Város Önkormányzatának Képviselő-testülete a 124/2016.(VI.29.) önkormányzati határozatával hagyott jóvá. Ezen szerződést felek *2018. január 1-jével* az alábbiak szerint módosítják:

**II. Módosítások**

1. Az eredeti szerződés 2. melléklete helyébe jelen szerződés 1. melléklete lép.

3. Az eredeti szerződés módosítással nem érintett részei változatlan formában hatályban maradnak.

Jelen szerződést a felek - mint akaratukkal mindenben megegyezőt - elolvasás és közös értelmezés után helybenhagyólag, 4 eredeti példányban aláírták.

***B á t a s z é k ,*** 2017. december 15.

 **Dr. B o z s o l i k Róbert Pap Péter**

 polgármester ügyvezető

Bátaszék Város Önkormányzata BÁT-KOM 2004 Kft.

Jogilag ellenjegyzem:

Pénzügyileg ellenjegyzem:

***1. melléklet***

**A közfeladat ellátási kiadásokra meghatározott kompenzációs összegek a 2018.01.01-jétől:**

|  |  |  |  |  |
| --- | --- | --- | --- | --- |
|   | közfeladat megnevezése | A közfeladathoz kapcsolódó kompenzáció mértéke | A közfeladathoz kapcsolódó ügyviteli, adminisztrációs kiadások kompenzálása | **Kompenzáció összesen:** |
| 1. | Városi piac üzemeltetése | 2 630 000 Ft | 420 000 Ft | **3 050 000 Ft** |
| 2. | Városüzemeltetési és parkgondozási feladatok | 34 015 740 Ft | 5 684 260 Ft | **39 700 000 Ft** |
| 3. | Sportpálya működtetési feladatához kapcsolódó kiadások | 7 635 000 Ft | 1 035 000 Ft | **8 670 000 Ft** |
| 4. | Sportcsarnok működtetése | 7 320 000 Ft | 2 180 000 Ft | **9 500 000 Ft** |
|  | **Mindösszesen:** | ***51 600 740 Ft*** | ***9 319 260 Ft*** | ***60 920 000 Ft*** |

**KÖZFELADAT ELLÁTÁSI SZERZŐDÉS[[2]](#footnote-2)1**

(EGYSÉGES SZERKEZETBE FOGLALT SZÖVEG)

amely létrejött egyrészről **Bátaszék Város Önkormányzata** (7140 Bátaszék, Szabadság u. 4., adószáma: 1573304-2-17, képviseli: dr. Bozsolik Róbert polgármester), mint közfeladat-ellátást átadó (a továbbiakban: Önkormányzat),

másrészről a **BÁT-KOM 2004 Kft.** (7140 Bátaszék, Baross u. 1/a., adószáma: 13318871-2-17, képviseli: Pap Péter ügyvezető), mint közfeladatot ellátó szolgáltató (a továbbiakban: Szolgáltató) között az alulírott napon és helyen, az alábbi feltételek szerint:

**1.) A szerződés tárgya**:

Jelen szerződés tárgya a Szolgáltató által Bátaszék város területén park és zöldterület karbantartása; út- és hídkarbantartás; közútkezelés (ide értve a forgalomtechnikai, irányítási berendezések, jelzőtáblák elhelyezését, karbantartását, javítását); **környezet- egészségügyi feladatok ellátása (köztisztaság, települési környezet tisztaságának biztosítása, rovar- és rágcsálóirtás);** belvízvédelmi feladatok (ide értve a mobilszivattyúk telepítését, üzemeltetését, ideiglenes belvízvédelmi létesítmények építését). A szerződés tárgyát képezi továbbá az autóbuszmegállókban elhelyezett utas várók javítása, festése, üvegezése, bontása, áthelyezése; zárt és nyílt csapadékvíz elvezető csatornák karbantartása, önkormányzati intézmények karbantartása, piac üzemeltetési feladatok ellátása, önkormányzati bérlakások kezelési feladatainak ellátása, városüzemeltetési feladatok, köztisztasági, hó eltakarítási, síkosság-mentesítési feladatok ellátása. A Vicze János Sportpálya **és a Kalász János Városi Sportcsarnok** üzemeltetése, fenntartása. [[3]](#footnote-3)2

**2.) Az Önkormányzat részére elvégzett közfeladatok finanszírozásának feltételei:**

2.1. A szerződő felek megállapodnak abban, hogy a Szolgáltató által átvállalt feladatok finanszírozhatóságának érdekében az Önkormányzat jelen megállapodásban foglalt feltételek szerint a Szolgáltatónak rendszeres támogatást, kompenzációt nyújt.

2.2. A kompenzáció mértéke az Önkormányzat tárgyévi költségvetésében a szerződés szerinti célokra előirányzott összeg. Felek az Önkormányzat költségvetésének elfogadása előtt egyeztetnek a kompenzáció mértékéről. A kompenzálás előirányzott mértékét a 2. mellékletben foglaltak szerint kell figyelembe venni.

2.3. A kompenzálás előirányzott mértékének megállapításához a Szolgáltató elvégezi a feladatellátások költségelemzését, összevetve a korábbi időszak hasonló tényadataival. Az előirányzott kompenzáció mértéke a közfeladat ellátása vonatkozásában nem vezethet túl kompenzációhoz.

2.4. A kompenzálás összegét az Önkormányzat eseti lehívólevél alapján a Szolgáltató 11746122-20001807 számú OTP Bank Nyrt-nél vezetett bankszámlájára teljesíti.

2.5. A Szolgáltató a közszolgáltatási szerződés alapján minden év május 31. napjáig köteles az előző évi kompenzációról elszámolni és Éves Működési Jelentést benyújtani az Önkormányzat felé.

2.6. Szolgáltató a közfeladatok ellátása során a közfeladatokat érintő felújítási, beruházási igényeket a munkák megkezdése előtt egyezteti az Önkormányzattal, és annak írásos engedélyével, illetve szerződéskötéssel valósíthatja meg azokat a felújítási, beruházási munkák bekerülési összegétől függetlenül. Az ingatlanok karbantartása során felmerülő anyagköltségeket a Szolgáltató továbbszámlázhatja az Önkormányzat felé a 2. mellékletben meghatározott dologi kiadásokban szereplő karbantartási anyagokra vonatkozó értéket meghaladóan.

2.7. A felújítási és beruházási költségeket a Szolgáltató a számviteli törvényben és a számviteli politikában foglalt előírásoknak megfelelően köteles elkülönítetten kezelni és kimutatni.

2.8. A Szolgáltató a hatályos adó és számviteli szabályok alapján köteles a felújítások, beruházások kiadásait az Önkormányzatnak külön szerződés alapján számlázni, hogy azok az Átadó könyveiben a felhalmozási kiadások között megjelenhessenek.

2.9. A lakásgazdálkodásra vonatkozó finanszírozási feltételek nem tartoznak jelen pont szabályozási körébe, azokra a szerződés 4. mellékletében foglalt külön rendelkezések az irányadóak.

**3.) A Szolgáltató jogai és kötelezettségei:**

3.1. A tevékenysége ellátásához jogosult alvállalkozót bevonni, azt ellenőrizni, az elvégzett szolgáltatást az Önkormányzat felé, mint saját teljesítményt elszámolni.

3.2. Jelen szerződés teljesítése érdekében az Önkormányzat érdekeinek és kötelezettségeinek megfelelően köteles éves feladattervet készíteni, és azt az Önkormányzattal elfogadtatni.

3.3. Jelen szerződésben foglalt feladatokat köteles a jó gazda gondosságával, legjobb tudása szerint ellátni.

3.4. A szolgáltatási körében harmadik személynek okozott vagyoni és nem vagyoni károkért a vonatkozó jogszabályokban meghatározott kártérítési és egyéb felelősséggel tartozik.

3.5. Köteles az Önkormányzattal folyamatosan együttműködni.

**4.) Az Önkormányzat jogai és kötelezettségei:**

4.1. A feladatellátással kapcsolatos reklamációk érvényesítése céljából az Önkormányzat az általa kijelölt személy vagy szervezet, valamint lakossági észrevételek alapján jogosult egyeztető tárgyalást kezdeményezni, az el nem végzett, vagy nem megfelelő minőségű szolgáltatás esetén a kifogásolt feladat ismételt elvégzését elrendelni, vagy a közfeladatot külső vállalkozóval elvégeztetni,

4.2. Az üzemeltetésre, fenntartásra vonatkozó előírások betartását, a fenntartási, karbantartási, állagvédelmi munkák teljesítését az általa kijelölt személy vagy szervezet, valamint lakossági észrevételek útján jogosult ellenőrizni,

4.3. Köteles az üzemeltetési-fenntartási tevékenység ellátását biztosító alapadatokat és nyilvántartásokat Szolgáltató rendelkezésére bocsátani, a szükséges változásokról Szolgáltatót haladéktalanul tájékoztatni.

4.4. Amennyiben a Szolgáltatónál nem áll rendelkezésre megfelelő technika/eszköz, illetve megfelelő szakképzettséggel rendelkező személyzet, vagy a Szolgáltató személyi és eszközkapacitása egyébként nem teszi lehetővé az Önkormányzat által megrendelt munkák határidőre történő elvégzését, úgy az Önkormányzatnak lehetősége van külső vállalkozó bevonásával megvalósítani a jelen közfeladat ellátási szerződés keretében ellátandó feladatokat.

**5.) Egyéb feltételek:**

5.1. Szerződő felek a mellékletben meghatározott egyes feladatokra vonatkozó részletes feltételeket külön megállapodásban rögzíthetik.

5.2. Felek a szerződés teljesítése érdekében szorosan együttműködnek, az egymástól szerzett információkat bizalmasan kezelik, azokat harmadik fél részére csak szerződéses partnerük beleegyezésével adhatják át.

5.3. Jelen szerződés vonatkozásában jognyilatkozat tételre és intézkedésre jogosultak:

Önkormányzat képviselője: Dr. Bozsolik Róbert polgármester

Szolgáltató képviselője: Pap Péter ügyvezető

5.4. Jelen szerződésben nem szabályozott kérdésekben a Ptk. vonatkozó rendelkezései az irányadóak.

5.5. A jelen szerződés 1. melléklete „A közfeladat-ellátási szerződés keretében ellátandó közfeladatokat érintő részfeladatok”, 2. melléklete „A közfeladat ellátási kiadásokra meghatározott kompenzációs összegek”, 3. melléklete „Bátaszék város azon közterületeinek, zöldterületeinek, játszótereinek, parkjainak felsorolása melyek gondozását a BÁT-KOM 2004 Kft. végzi jelen szerződésben foglaltak alapján”, 4. melléklete az „Önkormányzati tulajdonú bérlakások kezelési feladatai”.

5.6. Szerződő felek esetleges jogvitáikat peren kívüli tárgyalással kísérlik meg rendezni. Amennyiben a tárgyalás nem vezet eredményre, a jogvita elbírálására a Szekszárdi Járásbíróság kizárólagos illetékességét kötik ki

5.7. Jelen szerződést felek kizárólag írásban, közös megegyezéssel módosíthatják.

5.8. Jelen szerződést felek *2016. július 1-jétől 2018. december 31-ig* terjedő időre kötik.

Jelen szerződést a felek - mint akaratukkal mindenben megegyezőt - elolvasás és közös értelmezés után helybenhagyólag, 4 eredeti példányban aláírták.

Bátaszék, 2017.

 **Dr. Bozsolik Róbert Pap Péter**

 polgármester ügyvezető

Bátaszék Város Önkormányzata BÁT-KOM 2004 Kft.

Jogilag ellenjegyzem:

Pénzügyileg ellenjegyzem:

***1. melléklet[[4]](#footnote-4)3***

**A KÖZFELADAT ELLÁTÁSI SZERZŐDÉS KERETÉBEN ELLÁTANDÓ KÖZFELADATOK KÖRÉBEN MEGHATÁROZOTT RÉSZFELADATOKRÓL**

**1.) Nyílt és zárt csapadékvíz elvezető csatornák karbantartása:**

1.1. a meglévő zárt vízelvezető rendszeren végzendő tisztítási, karbantartási és egyéb üzemeltetési munkák, a csatornák folyamatos üzemelésének biztosítása.

1.2. legalább évente egyszeri generális, csőgörényes átmosatás, illetve a kritikus működésű helyek fokozott ellenőrzése.

1.3. havária helyzetek és dugulások elhárítása.

1.4. víznyelő aknák tisztán- és üzemképesen tartása.

1.5. tisztító és ellenőrző aknák tisztántartása, az aknákból eltávolított iszap és más szennyeződés elszállítása.

1.6. akna-fedlapok (rácsos víznyelő kivitel és hagyományos) szükség szerinti pótlása, gallérok balesetveszély-mentességének biztosítása.

1.7. csőhálózat állapotának folyamatos ellenőrzése, szükség szerinti javítása.

1.8. a katasztrófavédelmi szervekkel való szükség szerinti együttműködés.

**2.) Hó eltakarítási, síkosság-mentesítési feladatok elvégzése:**

A hó eltakarítási és síkosság-mentesítési munkákat a Szolgáltató az Önkormányzat tulajdonában lévő összes belterületi úton köteles elvégezni, függetlenül a burkolat típusától. Az utakon kívüli egyéb közterületek, parkolók, kerékpárutak hó eltakarítási és síkosság-mentesítési munkáit is a Szolgáltató végzi a 3. számú mellékletben meghatározottak szerint.

**3.) Önkormányzat tulajdonát képező Bátaszék, Kossuth utca 951/2 hrsz alatt lévő piac üzemeltetése a mindenkor érvényes piacok üzemeltetésére vonatkozó jogszabályok alapján:**

3.1. nyitvatartási rend meghatározása az Önkormányzattal való egyeztetést követően történhet.

3.2. szolgáltatási díjak beszedése.

3.3. az ingatlan tisztántartása, szükséges karbantartások folyamatos elvégzése.

3.4. a piac működéséhez szükséges hó eltakarítás és jégmentesítés.

3.5. piaci asztalok kihordása

3.6. köz-WC üzemeltetése

**4.) Belvízvédelmi feladatok:**

4.1. aktív üzemelési időben szervezett felügyelet biztosítása.

4.2. aktív üzemelési időn kívül vagyonvédelmi felügyelet és karbantartás végzése.

4.3. berendezések rendszeres felülvizsgálata (különös tekintettel az elektromos, gépészeti rendszerekre és érintésvédelmi előírásokra).

**5.) Városüzemeltetési feladatok:**

5.1. út- hídkarbantartás, közútkezelés, ideértve a forgalomtechnikai, irányítási berendezések, jelzőtáblák elhelyezését, karbantartását, javítását is,

5.2. utak nyílt árkos vízelvezető rendszerének karbantartása, ezen belül padkarendezések kiépítetlen (föld) árkok létesítése, szabályozása, felújítása,

5.3. utak egyes tartozékainak, így közúti jelzőtábláknak, forgalomkorlátozó elemeknek fenntartása, szükség szerinti javítása, pótlása, kihelyezése, bontása, útburkolati jelek fenntartása, felújító festése, új burkolati jelek létesítése,

5.4. autóbuszmegállókban elhelyezett utas várók javítása, festése, üvegezése, bontása, áthelyezése, takarítása

**6.) Zöldterület karbantartása:**

Jelen szerződés 3. mellékletben felsorolt közterületek, belterületi zöldterületek, játszóterek karbantartási, parkfenntartási, parkgondozási munkái, valamint gesztenyefák permetezése, virágtartókban, virágágyásokban palánták beszerzése, kibetonozott árkok és átereszek tisztítása.

**7.) Bátaszék Város Önkormányzata tulajdonában, fenntartásában lévő ingatlanokat érintő karbantartási feladatok ellátása:**

7.1. épület karbantartása, részleges festése, javítása,

7.2. épületgépészeti eszközök karbantartása (fűtési, elektromos, víz és szennyvíz hálózat, WC-k, mosdók, zuhanyzók),

7.3. az ingatlan épületen kívüli közműhálózatának (víz és csatorna, elektromos hálózat, térvilágítás, csapadékvíz elvezető hálózat, stb.) karbantartása,

7.4. az ingatlan körüli kerítés és kapuk karbantartása, javítása, festése

7.5. udvari illetve az ingatlan előtti közterületek fűnyírása

Egyedi megrendelés alapján elvégzett karbantartási feladatokhoz kapcsolódó díjak megtérítését teljesítés igazolást követően az érintett intézmény, illetve az önkormányzat felé számla kibocsátásával rendezi a Szolgáltató.

**Az érintett ingatlanok:**

a) Keresztély Gyula Városi Könyvtár, Bátaszék, Budai u. 2.

b) Gondozási Központ, Bátaszék, Budai u. 21.

c) Petőfi Sándor Művelődési Ház Bátaszék, Szent István tér 7.

d) Nappali Ellátás, Bátaszék, Vörösmarty u. 8.

e) Tájház, Bátaszék, Szabadság u. 24.

f) Orvosi rendelő – kivéve a magánpraxisok (háziorvosok, fogorvosok) számára térítésmentesen használatba adott helyiségek –, Bátaszék, Kossuth u. 54.

g) Bátaszéki Közös Önkormányzati Hivatal, Bátaszék, Szabadság u. 4.

h) Bát-Kom 2004. Kft., Bátaszék, Baross u. 1/A.

i) Bátaszék, Budai utca 35-37. szám alatti társasházban önkormányzati tulajdonrész,

j) Schindler ház, Bátaszék, Budai u. 49.

k) Bátaszék, Baross u. 3.

**8.) A Vicze János Sportpálya üzemeltetésével, fenntartásával kapcsolatos feladatok ellátása:**

8.1. a BSE labdarúgó csapatainak sporttevékenysége során használt sportruházat folyamatos és a higéniai követelményeknek megfelelő tisztántartása,

8.2. a sportruházat megfelelő tárolása, szertár folyamatos rendezése, karbantartása, szertárosi teendők ellátása,

8.3. a sportpályai épületei mindazon helyiségeinek folyamatos takarítása, tisztán tartása, melyek nem a sportpálya karbantartásához szükséges eszközöket, anyagokat tárolják,

8.4. a taktikai terem, a büfé, a személyzeti WC takarítása,

9.5. a sportpályán tartandó rendezvények lebonyolításának biztosítása hétköznapokon és hétvégén egyaránt,

8.6. sportpályák szükség szerinti gondozása (fűnyírás, fogasolás, műtrágyázás, hengerelés, locsolás, stb.),

8.7. atlétikai pálya karbantartása,

8.8. pályák előkészítése iskolai, tömeg és versenysport illetve egyéb rendezvény céljára, ezen idő alatt ügyelet biztosítása,

8.9. sportpályák környezetének karbantartása (locsolás, fűnyírás, sövény-nyírás, seprés stb.),

8.10. fűnyíráshoz használt gépek rendszeres karbantartása,

8.11. a sportpályán található épületek kisebb karbantartása, épületek fűtése és az ehhez kapcsolódó előkészítő, karbantartó munkák,

8.12. a nézőtéri lelátó rendszeres takarítása, karbantartása, a lelátói padok tisztítása, karbantartása,

**9.) A Kalász János Városi Sportcsarnok üzemeltetésével, fenntartásával kapcsolatos feladatok ellátása:**

9.1. a WC-k tisztálkodási, higiéniai felszereléssel való ellátása

9.2. a létesítmény nyitása, zárása

9.3. hétköznap és igénybe vétel esetén hétvégén az épület nyitva tartási ideje alatt gondnok vagy portás biztosítása

9.4. a létesítmény tárgyi eszközeinek felügyelete, vagyonvédelme, az épület és a hozzá tartozó eszközök rongálásának megakadályozása, rongálás esetén a szükséges elhárítási, rendvédelmi, jogi lépések megtétele

9.5. az épület karbantartása, olyan rendeltetésszerű használatot biztosító állagmegóvási feladatok ellátása, melyek nem minősülnek felújításnak vagy beruházásnak,

9.6. a létesítmény programok, rendezvények, szabadidős és iskolai foglalkozások érdekében történő hasznosítása.

***2. melléklet[[5]](#footnote-5)4 [[6]](#footnote-6)5 [[7]](#footnote-7)***

**A közfeladat ellátási kiadásokra meghatározott kompenzációs összegek a 2018.01.01-től:**

|  |  |  |  |  |
| --- | --- | --- | --- | --- |
|   | közfeladat megnevezése | A közfeladathoz kapcsolódó kompenzáció mértéke | A közfeladathoz kapcsolódó ügyviteli, adminisztrációs kiadások kompenzálása | **Kompenzáció összesen:** |
| 1. | Városi piac üzemeltetése | 2 630 000 Ft | 420 000 Ft | **3 050 000 Ft** |
| 2. | Városüzemeltetési és parkgondozási feladatok | 34 015 740 Ft | 5 684 260 Ft | **39 700 000 Ft** |
| 3. | Sportpálya működtetési feladatához kapcsolódó kiadások | 7 635 000 Ft | 1 035 000 Ft | **8 670 000 Ft** |
| 4. | Sportcsarnok működtetése | 7 320 000 Ft | 2 180 000 Ft | **9 500 000 Ft** |
|  | **Mindösszesen:** | ***51 600 740 Ft*** | ***9 319 260 Ft*** | ***60 920 000 Ft*** |

***3. melléklet***

**Bátaszék város azon közterületeinek, zöldterületeinek, játszótereinek, parkjainak felsorolása melyek gondozását a BÁT-KOM 2004 Kft. végzi jelen szerződésben foglaltak alapján.**

I. Közterületek (seprés, szemét elszállítása, takarítás)

- Szentháromság tér, Szent István tér, Hősök tere, Piactér

- Kerékpárút, parkolók Baross u.-tól Bezerédj utcáig terjedő szakaszon.

- Autóbuszmegállók (járdaszigetek + autóbuszvárók)

1. Városközpont 2 megálló 2 fedett váró

2. Kossuth L. u. 6 megálló

3. Budai u. felső szakaszán 2 megálló 1 fedett váró

4. Vasútállomás 2 megálló 1 fedett váró

5. Olimpia u. 1 megálló 1 fedett váró

6. Orbán u. 1 megálló

7. Kövesd 2 megálló 2 fedett váró

8. Lajvér 2 megálló 1 fedett váró

9. Vázkerámia lakótelep 2 megálló 2 fedett váró

- Orvosi rendelő melletti kisköz gyalogjárda

- Kápolna köz gyalogjárda

- Orbán – Tavasz utcát összekötő gyalogjárda

- „Szenes úti” járda

II. Zöld területek (fűnyírás, faágak metszése, sövénynyírás, zöldhulladék elszállítása)

Parkok:

- Városközpont:

- Szentháromság tér, 2766 m2

- Szent István tér + Református Imaház és Müv. H.előtt 4577 m2

- Templom előtti és Romkert + templom körüli

 48-as I. világháborús emlékmű körüli terület 7748 m2

- volt Mozi előtti kispark 2035 m2

 **park összesen: 1 ha 7126 m2**

- a gimnázium épülete melletti park (Kossuth u.) 108 m2

- 55-ös – 56-os utak csatlakozásánál lévő zöld terület 354 m2

- Mária kápolna és Kápolnai gyógyszertár körüli terület 450 m2

- Tornacsarnok mögötti játszótér 2356 m2

- Besigheim játszótér 6148 m2

- Telefonközpont körüli zöldterület 205 m2

- Dolina utcai zöldterület 1000 m2

- Emlékezések parkja (Bonyhádi u.) 1 ha 2083 m2

- Vasút, sorompó melletti park 726 m2

- 48 lakásos társasház körüli terület egészen a Cikádor Büféig 8386 m2

- Kövesd – buszforduló 750 m2

- Lajvér – Sportpálya 1013 m2

- Kálvária Kápolna körüli zöldterület 1472 m2

- Orbánhegyi kápolna körüli zöldterület 2000 m2

- Orbánhegyi kápolnához vezető út melletti terület 0268/22 1108 m2

 **Egyéb gondozott zöldterület összesen: 3 ha 8159 m2**

A zöldterületek gondozásába beleértendő a muskátlik beszerzése és kihelyezése a villanyoszlopokon (Szentháromság tér, Budai utca, Árpád utca, Kossuth utca, Kövesd) valamint a virágvályúkba, parkok virágágyásaiba beültetett virágok beszerzése és gondozása.

Árkok melletti zöld területek (kaszálás évi 1-2 alkalommal)

* Kövesdi árok – Platán sor – Dolina utca melletti partszakasza, 2780 m2

 Mozi téri szakasz 852 m2

- Cigányárok - Szenes úttól a József Attila utcáig, kiemelten

 Hársfa sor – Diófa sor, Toldi utcai szakaszok,

 József Attila u.-tól a Kövesdi árokig terjedő szakasz 1 ha 3910 m2

* Zentai úti árok partja a Tsz útig 4675 m2
* Somogyi Béla utca – Tavasz utca között húzódó árokpart

 (egészen a befogadóig) 750 m2

* Lajvéron a burkolt ároktól a Lajvér patakig kiterjedő szakasz 1400 m2
* Kövesden a buszfordulótól a Kövesdi árokig 1200 m2

 Árokpartok összesen: 2 ha 5567 m2

- Iparterület gépi kaszálása parlagfű mentesítése (évente 1 alkalom) 13 ha 9038 m2

- Leperd hulladéklerakó (évente 2 alkalom) 20910 m2

- Hermann E. utcai telkek (1973/15-16-17-18-19 hrsz.) 4928 m2

Önkormányzati intézményekhez tartozó zöldterületek

* Művelődési Ház 570 m2
* Bölcsőde 320 m2
* Gondozási Központ hátsó udvara 210 m2
* Városháza udvara 280 m2
* Gondozási Központ nappali ellátása 315 m2
* Tájház 356 m2
* Civil ház (Kossuth u. 3.) 387 m2
* Piac tér 637 m2
* városi óvoda 2613 m2

**Intézményi zöldterület összesen: 7100 m2**

Temetők

* Önkormányzati temető bővítésre megvett területrész 2221 m2
* „Rác temetői árok” körüli terület 1500 m2
* Református temető körüli közterület 1700 m2

 Temetők összesen: 7302 m2

 **Zöldterület gondozása összesen: 11 ha 9097 m2**

 **+ Iparterület 13 ha 9038 m2**

**Hó eltakarítás**

Bátaszék város utcái, kerékpárút,

* Autóbuszmegállók (járdaszigetek + autóbuszvárók)

- Városközpont 2 megálló 2 fedett váró

- Kossuth L. u. 6 megálló

- Budai u. felső szakaszán 2 megálló 1 fedett váró

- Vasútállomás 2 megálló 1 fedett váró

- Olimpia u. 1 megálló 1 fedett váró

- Orbán u. 1 megálló

- Kövesd 2 megálló 2 fedett váró

- Lajvér 2 megálló 1 fedett váró

- Vázkerámia lakótelep 2 megálló 2 fedett váró

* orvosi rendelő melletti kisköz gyalogjárda.
* Orbán – Tavasz utcát összekötő gyalogjárda
* „Szenes úti” járda
* Kövesd, Lajvér
* Besigheim játszótér járda
* Tanuszoda előtti járdaszakasz

***4. melléklet***

**Önkormányzati tulajdonú bérlakások kezelési feladatai**

1. A BÁT-KOM 2004 Kft. végzi Bátaszék város közigazgatási területén az Önkormányzat tulajdonában lévő lakások és nem lakás céljára szolgáló ingatlanok fenntartási, karbantartási feladatait:

1.1. megköti és felmondja a lakásbérleti szerződéseket, elvégzi a kényszerkiköltöztetést;

1.2. nyilvántartja, beszedi és kezeli a lakbéreket és jogcím nélküli lakáshasználók lakáshasználati díját;

1.3. a bérlőnek átadja és visszaveszi a lakást, ellenőrzi a rendeltetésszerű használatot;

1.4. a bérlő halála esetén ellátja a lakás kiürítésével, visszavételével kapcsolatos tennivalókat, információt ad az Önkormányzatnak a hagyatéki teherként történő bejelentésre vonatkozóan;

1.5. közreműködik az önkormányzat képviselő-testületének és bizottságainak hatáskörébe tartozó döntések előkészítésében;

1.6. értékesíti a képviselő-testület által eladásra kijelölt bérlakásokat;

1.7. ellátja a szociális lakások cseréjének szervezésével kapcsolatos feladatokat;

1.8. nyilvántartás vezetése a lakásokról, vételi ajánlatokról és bérlőkről;

1.9. lakások karbantartása, a bérbeadói feladatok ellátása a lakások felújítása kivételével.

2. A BÁT-KOM 2004 Kft. köteles a rá bízott ingatlanokat jó gazda gondosságával, *a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény* és *a lakások, helyiségek bérletéről, valamint elidegenítésük szabályairól szóló Bátaszék Város Önkormányzat Képviselő-testületének 14/2005.(X.3.) KTR. számú rendelete* (a továbbiakban: Lakásrendelet) szabályai szerint kezelni. Az Önkormányzat, mint tulajdonos jogosult az ingatlanok állagát folyamatosan ellenőrizni.

3. Pénzügyi elszámolások

*3.1. Az ingatlanok üzemeltetésével kapcsolatos bevételek:*

3.1.1.Az Önkormányzat Lakásrendeletében meghatározott bérleti díjakat az önkormányzati bérlakások és a Széchenyi Program keretében kialakított önkormányzati bérlakások esetében is a Szolgáltató jogosult saját nevében beszedni az üzemeltetés költségeinek fedezése érdekében. A bérleti díjak beszedését a Szolgáltató tárgyhó 20-ától 31-éig végzi, ezt követően 5 napon belül a beszedett díjakról az Önkormányzatot, az önkormányzati bérlakások és a Széchenyi Program keretében épült bérlakások esetében külön-külön jegyzőkönyv formájában tájékoztatja. A Szolgáltató a beszedett díjak összegét a jegyzőkönyv leadását követő 15 napon belül átutalja az Önkormányzat 11746005-15414076 számú bankszámlaszámára, a Széchenyi Program keretében épült önkormányzati bérlakások esetében az önkormányzat 11746005-15414076-02200000 számú bankszámlaszámára.

3.1.2. A megbízott és a megbízó között létrejövő egyéb megállapodás bevétele

*3.2. Az ingatlanok üzemeltetésével kapcsolatos kiadások:*

3.2.1. Az állagmegóvást, karbantartást és üzemeltetési kötelezettségeket a leggazdaságosabb módon kell teljesíteni.

3.2.2. A kiadásokat az önkormányzati bérlakások és a Széchenyi Program keretében épült lakások tekintetében is az Önkormányzat, mint tulajdonos viseli. A kiadásokat a Szolgáltató az Önkormányzat nevére szóló számla kibocsátásával hárítja át. Az Önkormányzat vállalja, hogy az üzemeltetéssel, karbantartással kapcsolatos számlákat a Szolgáltató 11746122-20001807 számú bankszámlájára határidőre megfizeti.

3.2.3.Az ingatlanok felújításához, bővítéséhez kapcsolódó elképzelések minden esetben külön megállapodásban kerülnek rögzítésre.

4. Az önkormányzati tulajdonú bérlakások (Lakásrendelet 4. sz. melléklet szerint):

4.1. Bátaszék, Ady utca 27. 1 db

4.2. Bátaszék, Budai utca 56 - 58. 8 db

4.3. Bátaszék, Budai utca 56-58. III. emelet 4 db

4.4. Bátaszék, Gárdonyi u. 1. 4 db

4.5. Bátaszék, Hunyadi utca 2/a. 6 db

4.6. Bátaszék Kövesd, Svábhegy u. 1. 5 db

***5. melléklet [[8]](#footnote-8)6***

**SZABÁLYZAT**

**a Kalász János Városi Sportcsarnok üzemeltetéséről**

1. **A Városi Sportcsarnok használói – rendezvények (prioritási sorrend szerint)**
2. a Bátaszéki Kanizsai Dorottya Általános Iskola és Alapfokú Művészeti Iskola és a Bátaszéki II. Géza Gimnázium (a továbbiakban: Iskola) testnevelés órái, sportszakkörei, edzései, versenyei, egyéb az iskolai kulturális és közösségi nevelést, oktatást szolgáló rendezvényei, a tanév helyi rendje szerint,
3. Bátaszék Város Önkormányzatának (a továbbiakban: Önkormányzat) hivatalos állami és egyéb ünnepi rendezvényei, a város lakóit érintő tájékoztató jellegű összejövetelei, valamint a Bátaszékért Marketing Nonprofit Kft. városi rendezvényei, a KOIS Bizottság által jóváhagyott éves rendezvényterv alapján,
4. Bátaszéki Sport Egyesület (a továbbiakban: BSE) szakosztályai,
5. Bátaszék város intézményei, egyesületei, nemzetiségi önkormányzatok, alkalmi szerződéssel kulturális célokra
6. a városi szerződéses, sportcélú igénybevevői,
7. a városon kívüli bérlő sportszervezetek, alkalmi sportcsoportok,
8. az Önkormányzat intézményei, alkalmi szerződéssel bál céljára,
9. Bátaszék városban működő egyesületek, nemzetiségi önkormányzatok alkalmi szerződéssel bál céljára.
10. bátaszéki magánszemélyek, vállalkozások alkalmi szerződéssel kulturális rendezvény, fesztivál, koncert, bál céljára.

**Minden felsorolt rendezvényt megelőz a polgári védelem katasztrófa esetére érvényes igénybevétele!**

**Az Iskola általi, a tanév rendje szerinti igénybevételre vonatkozóan a BÁT-KOM 2004 Kft., mint üzemeltető külön szerződést köt.**

**Az igénybevételi szándékot a - sportcélú igénybevétel kivételével – az igénybevétel előtt legalább 30 nappal jelezni kell a Sportcsarnok gondnokánál.**

**Az igénybevétellel kapcsolatos szerződés megkötése a BÁT-KOM 2004 Kft. ügyvezetője (továbbiakban: ügyvezető) hatáskörébe tartozik.**

1. **Az igénybevevők díjfizetési kötelezettsége**
2. Az igénybevételt bérleti díj, költségtérítés és kaució fizetése terheli.
3. A **bérleti díj**: költségvetési évenként meghatározásra kerülő, a tornacsarnok 1/3 részére, valamint egy öltöző (zuhanyzó-használattal együtt járó) elkülönülő díjtétel, amelynek megállapítása a használat 1 órájára vonatkozik. A díjtételek összege eltér a sportcélú, és az egyéb céllal történő igénybevétel esetén.
4. Az Iskolának a kulturális és közösségi nevelést, oktatást szolgáló rendezvényeire bérleti díjat nem kell fizetnie.

A bérleti díjon felül **külön tételt** képez – a nem sport célú rendezvények esetén a **védőpadló leterítésének és használatának díja**, ami az 1. b) és c) pont szerinti igénybevevők, valamint az Iskola kulturális és közösségi nevelést, oktatást szolgáló rendezvényei esetén csak az anyagköltséget tartalmazza. A d), e), f), g), h) és i) pont szerint igénybevevők esetén az anyagköltségen felül a leterítésben résztvevő dolgozók bérköltségét is.

**Költségtérítés:**

A költségtérítés óradíja fűtési szezonban: 3900.- Ft+ÁFA

A költségtérítés óradíja fűtési szezonon kívül: 2600.- Ft+ÁFA

**Költségtérítés alóli mentesség:** Mentesül a költségtérítés megfizetése alól

* az Önkormányzat,
* az Önkormányzat által fenntartott intézmények sport- és kulturális rendezvényei,
* a BSE szakosztályai,
* az Iskola.

Kaució fizetése

1. Kauciót fizetni csak az 1. g), h) és i) pontokban megfogalmazott igénybevételek esetén, külön szerződéssel kötelező.
2. A kaució az igénybevevő által esetlegesen okozott károk megtérítési alapját részben vagy egészben fedezi.
3. A kaució mértéke a tervezett igénybevétel kikalkulált bérleti díjának 50%-a.
4. A kauciót a BÁT-KOM 2004. Kft. pénztárába kell befizetni a bérleti szerződéskötés alkalmával.
5. A kaució az igénybevételt követően, ha károkozás nem történik, az igénybevevőnek visszafizetésre kerül.
6. Ellenkező esetben a kaució károkozással csökkentett része jár vissza, illetve a bérbeadó intézmény követeli a bérbevevő által befizetett kaución felüli kárának megtérítését is.

**Egyéb rendezvények**

Rendezvény megvalósulása a sportcsarnokban csak az előzőekben felsorolt prioritások betartásával lehetséges.

*A városi sportcsarnok helyiségeinek bérleti díjtételei*

*(hatályos:2017. február 16-tól)*

|  |  |  |  |  |
| --- | --- | --- | --- | --- |
| *Sorszám* | *Bérlendő terület*  | *Bérleti díj Nettó* | *ÁFA* | *Bruttó* |
|  | *Tornacsarnok SZJ7020124* |  |
|  | *a, Sportcélú rendezvény célra: a küzdőtér 1/3 területe óránként*  |
|  |  *Fűtési időszakon kívül április 16-október14-ig* | *1.400 Ft* | *0 Ft Áfamentes* | *1.400 Ft* |
|  |  *Fűtési időszakban október 15-április 15-ig* | *1.700 Ft* | *0 Ft Áfamentes* | *1.700 Ft* |
|  | *b, Nem sportcélú igénybevétel*  *Bál, fesztivál, kulturális rendezvény, koncert stb. rendezvény*  *céljára történő bérbevétel csak a Sportcsarnok teljes területének 1/3 területe óránként* *bérbevételével lehetséges.* |
|  |  *Fűtési időszakon kívül április 16-október14-ig* |  *3.400Ft* | *0 Ft Áfamentes* | *3.400 Ft* |
|  |  *Fűtési időszakban október 15-április 15-ig* | *3.700Ft* | *0 Ft Áfamentes* | *3.700 Ft* |
|  | *c, Előtér bérlet* |
|  | *ca, Büfét üzemeltető által fizetendő díj 1 napot meghaladó (sportrendezvény, városi rendezvény, bál, bevétel érdekeltségű rendezvény esetén)* | *13.200Ft* | *0 Ft Áfamentes* | *13.200Ft* |
|  | *cb, Büfét üzemeltető által fizetendő díj 1 napra (sportrendezvény, városi rendezvény, bál, bevétel érdekeltségű rendezvény esetén)* | *3.900Ft* | *0 Ft Áfamentes* | *3.900Ft* |
|  | *cc, Egyéb igénybevétel*  *(árusítás stb.) 8.00-12.00 óráig* | *7.900Ft* | *0 Ft Áfamentes* | *7.900Ft* |
| *2.* | *Egyéb bérlet* | *óránként* |
|  | *tükrös terem* *fűtési időszakban sport célra**fűtési időszakban nem sport célra**fűtési időszakon kívül sportcélra**fűtési időszakon kívül nem sportcélra* | *1.000 Ft**1.500 Ft**800 Ft**1.200 Ft* | *0 Ft Áfamentes* | *1.000 Ft**1.500 Ft**800 Ft* |

**3. Kedvezmények:**

* *Az Önkormányzat intézményeinek a nem bevétel érdekeltségű rendezvényei után, csak a tényleges költségeket (ügyelőt az aktuális bérének figyelembevételével) kell megtéríteni.*
* *Önkormányzati dolgozó, vagy gyermeke lakodalma esetére a bérleti díjból(alapdíjból) 50% kedvezményt kap.*
* *Bátaszéki székhelyű nemzetiségi önkormányzatok évente 1 alkalommal a bérleti díjból 100% kedvezményt kapnak.*
* *A BSE működő szakosztályai a városi sportcsarnokot edzéseikre és sportcélú rendezvényeikre a bérleti díjból 100% kedvezményt kapnak.*
* *Egyéb sportcélú rendezvényre 50%-os kedvezmény adható.*
* *Bátaszéki civil szervezetek bevétel érdekeltség nélküli rendezvényéhez évi 1 alkalommal a bérleti díjból 70%-os kedvezményt kapnak.*

*Az előző pontokban leírt kedvezmények elbírálása az ügyvezető feladata.*

1. a szerződés módosítást Bátaszék Város Önkormányzatának Képviselő-testülete a /2017.(XII.13.) önk.-i határozatával hagyta jóvá. [↑](#footnote-ref-1)
2. 1 A szerződést Bátaszék Város Önkormányzat Képviselő-testülete a 124/2016.(VI.29.) önkormányzati határozatával hagyta jóvá. [↑](#footnote-ref-2)
3. 2 az 1. pontja a 296/2016.(XII.14.) önk.-i határozattal elfogadott módosítással megállapított szöveg.

 Hatályos 2017. január 1-től. [↑](#footnote-ref-3)
4. 3 az 1. melléklet a 296/2016.(XII.14.) önk.-i határozattal elfogadott módosítással megállapított szöveg.

 Hatályos 2017. január 1-től. [↑](#footnote-ref-4)
5. 4 a 2. melléklet a 296/2016.(XII.14.) önk.-i határozattal elfogadott módosítással megállapított szöveg.

 Hatályos 2017. január 1-től. [↑](#footnote-ref-5)
6. 5 a 2. melléklet a 318/2017.(XI.29.) önk.-i határozattal elfogadott módosítással megállapított szöveg.

 Hatályos 2017. december 1-től. [↑](#footnote-ref-6)
7. a 2. melléklet a /2017.(XII.13.) önk.-i határozattal elfogadott módosítással megállapított szöveg.

 Hatályos 2018. január 1-től. [↑](#footnote-ref-7)
8. 6 az 5. melléklet a 25/2017.(II.15.) önk.-i határozattal elfogadott módosítással megállapított szöveg.

 Hatályos 2017. február 16-tól. [↑](#footnote-ref-8)